b"\n_START_ARTICLE_\nLight Years\n_START_SECTION_\nOzadje\n_START_PARAGRAPH_\nLeta 1998 je potekla pogodba Kylie Minogue z zalo\xc5\xbebo Deconstruction Records in predvsem zaradi njenega komercialno relativno neuspe\xc5\xa1nega zadnjega albuma, Impossible Princess, je niso obnovili. Zadnji singl z albuma,\xc2\xa0\xc2\xbbCowboy Style\xc2\xab, je iz\xc5\xa1el v samo Avstraliji, in sicer preko zalo\xc5\xbebe Mushroom Records. Zatem je Kylie Minogue pri\xc4\x8dela s turnejo Intimate and Live Tour. Leta 1999 je podpisala pogodbo z zalo\xc5\xbebo Parlophone. Takrat je pri\xc4\x8dela s snemanjem svojega sedmega albuma Light Years, natan\xc4\x8dneje s snemanjem glavnega singla z le-tega, pesmi\xc2\xa0\xc2\xbbSpinning Around\xc2\xab, ki je postal ena izmed njenih najve\xc4\x8djih uspe\xc5\xa1nic in \xc2\xbbsingl, s katerim je zopet zaslovela\xc2\xab.\n_START_SECTION_\nSestava\n_START_PARAGRAPH_\nAlbum je kombinacija plesnega popa z elementi disko in house glasbe. Pri glavnem singlu z albuma,\xc2\xa0\xc2\xbbSpinning Around\xc2\xab\xc2\xa0je bil ve\xc4\x8dji poudarek na disko glasbi. Pri pisanju pesmi je sodelovala tudi ameri\xc5\xa1ka pevka Paula Abdul, ki je na\xc4\x8drtovala, da bo s singlom ponovno zaslovela ona sama. Kaokorkoli \xc5\xbee, pesem ni nikoli iz\xc5\xa1la preko katerega koli od njenih albumov, zato se je zalo\xc5\xbeba Parlophone odlo\xc4\x8dila, da bodo pesem posredovali Kylie Minogue. Besedilo je bilo zelo podobno dogodkom, ki so se resni\xc4\x8dno zgodili v njeni karieri, kar je precej naklju\xc4\x8dno glede na to, da pri pisanju pesmi ni sodelovala in ni bila napisana zanjo. Pesem\xc2\xa0\xc2\xbbOn a Night Like This\xc2\xab\xc2\xa0naj bi vklju\xc4\x8devala veliko house in europop elementov. Kylie Minogue je s pesmijo, izdano kot drugi singl z albuma, nastopila na Olimpijskih igrah leta 2000 v Sydneyju, Avstralija. Pesem \xc2\xbbSo Now Goodbye\xc2\xab\xc2\xa0sta napisala Kylie Minogue in Steve Anderson. Vklju\xc4\x8devala je me\xc5\xa1anico disko in house glasbe._NEWLINE_Pesem \xc2\xbbDisco Down\xc2\xab\xc2\xa0je moderna dance-pop/house pesem, ki vklju\xc4\x8duje tudi synthpop in elektronski \xc5\xbeanr, tako kot pesem \xc2\xbbLight Years\xc2\xab. Kritiki so obe pesmi zelo hvalili in mnogi so ju ozna\xc4\x8dili za vrhunca albuma in ju ozna\xc4\x8dili za futuristi\xc4\x8dni._NEWLINE_Pesem \xc2\xbbKoocachoo\xc2\xab\xc2\xa0je zaznamovala spremembo v \xc5\xbeanrih albuma; tako kot pesmi \xc2\xbbI'm So High\xc2\xab\xc2\xa0in \xc2\xbbCover Me With Kisses\xc2\xab\xc2\xa0je tudi ta pesem vklju\xc4\x8devala ve\xc4\x8d razli\xc4\x8dnih \xc5\xbeanrov popa in manj plesne glasbe._NEWLINE_Pesmi \xc2\xbbLoveboat\xc2\xab\xc2\xa0in\xc2\xa0\xc2\xbbYour Disco Needs You\xc2\xab\xc2\xa0je Kylie Minogue napisala v sodelovanju z Robbiejem Williamsom in Guyjem Chambersom. Obe pesmi sta disko pesmi, zadnjo pa so ob izidu obravnavali kot gejevsko himno. Robbie Williams in Guy Chambers sta napisala tudi pop/rock pesem\xc2\xa0\xc2\xbbKids\xc2\xab, ki so jo na za\xc4\x8detku nameravali izdati kot samostojni singl Kylie Minogue, a ko se je Robbie Williams pri\xc4\x8del zanimati za pesem, so jo posneli kot duet. Pesem \xc2\xbbKids\xc2\xab\xc2\xa0so izdali oktobra 2000 kot drugi singl z albuma Sing When You're Winning Robbieja Williamsa in tretji singl z albuma Light Years Kylie Minogue._NEWLINE_\xc4\x8ceprav je bila ve\xc4\x8dina pesmi z albuma izvirnih, je Kylie Minogue posnela tudi lastno razli\xc4\x8dico pesmi \xc2\xbbUnder the Influence of Love\xc2\xab\xc2\xa0Barryja Whitea. Pesem\xc2\xa0\xc2\xbbPlease Stay\xc2\xab, izdana kot \xc4\x8detrti singl z albuma, se je precej razlikovala od drugih pesmi z albuma, saj je vklju\xc4\x8devala ve\xc4\x8d latino glasbenega \xc5\xbeanra. Pesem \xc2\xbbBittersweet Goodbye\xc2\xab\xc2\xa0je edina balada z albuma. Kritiki so menili, da z albuma izstopa tudi pesem\xc2\xa0\xc2\xbbButterfly\xc2\xab, saj je vklju\xc4\x8devala ve\xc4\x8d house in tehno \xc5\xbeanra. V Zdru\xc5\xbeenih dr\xc5\xbeavah Amerike so kot dodatni singl izdali remix pesmi. Pesem je bila izredno uspe\xc5\xa1na v ameri\xc5\xa1kih klubih, kjer je zasedla \xc5\xa1tirinajsto mesto na Billboardovi lestvici Hot Dance Club Songs.\n_START_SECTION_\nDose\xc5\xbeki na lestvicah\n_START_PARAGRAPH_\nNa avstralski glasbeni lestvici je album Light Years 2. avgusta 2000 debitiral na drugem mestu. Kmalu zatem je na lestvici zasedel prvo mesto in tako postal prvi glasbeni album Kylie Minogue, ki je zasedel vrh lestvice v njeni rodni dr\xc5\xbeavi. Album je enain\xc5\xa1tirideset tednov pre\xc5\xbeivel med prvimi petdesetimi albumi na lestvici in nazadnje za 280.000 prodanih izvodov prejel \xc5\xa1tirikratno platinasto certifikacijo s strani organizacije Australian Recording Industry Association (ARIA). Na novozelandski lestvici je album debitiral na osmem mestu, kjer je ostal osem zaporednih tednov. 1. oktobra 2000 je album debitiral na drugem mestu britanske lestvice in \xc5\xa1e enaintrideset tednov je ostal med prvimi petinsedemdesetimi albumi na lestvici. 9. februarja 2001 je album za 300.000 prodanih izvodov prejel platinasto certifikacijo s strani organizacije British Phonographic Industry (BPI). Album je bil dokaj uspe\xc5\xa1en tudi drugod, saj je zasedel \xc5\xa1estnajsto mesto na mad\xc5\xbearski, \xc5\xa1tiriindvajseto na Finski, \xc5\xa1estindvajseto na \xc5\xa1vedski, osemindvajseto na \xc5\xa1vicarski in petintrideseto na nem\xc5\xa1ki glasbeni lestvici. Album Light Years je do danes po svetu prodal ve\xc4\x8d kot tri milijone izvodov.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbSpinning Around\xc2\xab\xc2\xa0je junija 2000 iz\xc5\xa1la kot prvi in glavni singl z albuma. S to pesmijo se je Kylie Minogue vrnila v pop glasbeno industrijo; pesem je debitirala na prvem mestu avstralske in britanske glasbene lestvice. V videospotu se je prikazala Kylie Minogue med plesom v natrpanem disku in kasneje medijska obsesija z njo._NEWLINE_Pesem\xc2\xa0\xc2\xbbOn a Night Like This\xc2\xab\xc2\xa0je septembra 2000 iz\xc5\xa1la kot drugi singl z albuma in debitirala na prvem mestu avstralske ter drugem britanske lestvice. Tik pred izidom singla je Kylie Minogue pesem \xc5\xbee izvedla na poletnih Olimpijskih igrah leta 2000. Teden dni zatem se pesem ni pojavila na avstralski lestvici in en teden kasneje je tam zopet zasedla prvo mesto._NEWLINE_Oktobra 2000 je iz\xc5\xa1la pesem\xc2\xa0\xc2\xbbKids\xc2\xab, njen duet z Robbiejem Williamsom, ki je iz\xc5\xa1la tudi preko njegovega \xc4\x8detrtega glasbenega albuma, Sing When You're Winning. Pesem, ki sta jo napisala Robbie Williams in Guy Chambers, je zasedla drugo mesto britanske in peto avstralske glasbene lestvice. Rap razli\xc4\x8dica pesmi z druga\xc4\x8dnim besedilom je iz\xc5\xa1la preko njegovega naslednjega albuma._NEWLINE_Decembra 2000 je iz\xc5\xa1la pesem\xc2\xa0\xc2\xbbPlease Stay\xc2\xab, ki je zasedla deseto mesto britanske in petnajsto avstralske lestvice. Kot B-stran pesmi so izdali pesem\xc2\xa0\xc2\xbbSanta Baby\xc2\xab, ki so jo med bo\xc5\xbei\xc4\x8dno sezono pogosto predvajali na britanskih radijskih postajah. Kylie Minogue je s pesmijo \xc2\xbbPlease Stay\xc2\xab\xc2\xa0nastopila v britanski oddaji Top of the Pops._NEWLINE_Pesem\xc2\xa0\xc2\xbbYour Disco Needs You\xc2\xab, \xc5\xa1e ena pesem, ki sta jo za album napisala Robbie Williams in Guy Chambers, je takoj ob izidu po\xc5\xbeela velik uspeh, posebej v Nem\xc4\x8diji in Avstraliji. V Avstraliji so jo izdali samo v omejeni izdaji (samo 10.000 izvodov), zaradi \xc4\x8desar je na lestvici zasedla samo dvajseto mesto, kasneje \xc5\xa1e petin\xc5\xa1tirideseto, nato pa je izpadla iz lestvice._NEWLINE_Promocijski singl \xc2\xbbButterfly (pesem, Kylie Minogue)|Butterfly]]\xc2\xab\xc2\xa0je bil zelo uspe\xc5\xa1en v no\xc4\x8dnih klubih. Potem, ko so leta 2001 izdali \xc5\xa1e remix pesmi, je ta postal velika uspe\xc5\xa1nica v Zdru\xc5\xbeenih dr\xc5\xbeavah Amerike, kjer je na Billboardovi lestvici Hot Dance Club Play zasedel \xc5\xa1tirinajsto mesto. Poleg tega so pesem izdali tudi na ameri\xc5\xa1ki izdaji naslednjega glasbenega albuma Kylie Minogue, Fever.\n_START_SECTION_\nPonovna izdaja\n_START_PARAGRAPH_\nZaradi uspeha albuma in turneje On a Night Like This Tour so izdali posebno izdajo albuma s posnetki iz turneje in CD-jem z dodatnimi remixi. Posebno izdajo albuma so izdaji 5. marca 2001. Za drugi CD avstralske razli\xc4\x8dice je Kylie Minogue posnela \xc5\xa1e lastno razli\xc4\x8dico pesmi \xc2\xbbPhysical\xc2\xab\xc2\xa0Olivie Newton-John; na istem CD-ju so izdali \xc5\xa1e nekaj posnetkov popularnih to\xc4\x8dk s turneje."